**LAZDIJŲ RAJONO SAVIVALDYBĖS TARYBOS SPRENDIMO**

**„DĖL SOCIALINĖS REABILITACIJOS PASLAUGŲ NEĮGALIESIEMS TEIKIMO BENDRUOMENĖJE 2022 METŲ PROJEKTŲ FINANSAVIMO“**

**PROJEKTO**

**AIŠKINAMASIS RAŠTAS**

2021-11-

Lazdijų rajono savivaldybės tarybos sprendimo projektas „Dėl socialinės reabilitacijos paslaugų neįgaliesiems teikimo bendruomenėje 2022 metų projektų finansavimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos neįgaliųjų socialinės integracijos įstatymo 10 straipsnio 3 dalimi ir Socialinės reabilitacijos paslaugų neįgaliesiems teikimo bendruomenėje projektų atrankos konkurso organizavimo 2022 metais nuostatų, patvirtintų Lietuvos Respublikos socialinės apsaugos ir darbo ministro 2021 m. rugsėjo 27 d. įsakymu Nr. A1-686 „Dėl socialinės reabilitacijos paslaugų neįgaliesiems teikimo bendruomenėje projektų atrankos konkurso organizavimo 2022 metais nuostatų patvirtinimo“,67 punktu.

Nuostatuose nurodyta, kad Projektams įgyvendinti paskirtos valstybės biudžeto lėšos mokamos iš Lietuvos Respublikos valstybės biudžeto Lietuvos Respublikos socialinės apsaugos ir darbo ministerijai (toliau – Ministerija) patvirtintų asignavimų programoms įgyvendinti. Savivaldybių administracijos atrinktiems projektams įgyvendinti papildomai skiria ne mažiau kaip 20 procentų projektams finansuoti skirtų valstybės biudžeto lėšų (visiškai finansuoja konkrečius projektus iš savivaldybės biudžeto lėšų arba paskirsto skiriamą savivaldybės biudžeto lėšų sumą dalimis atskiriems projektams). Neįgaliųjų reikalų departamentas prie Socialinės apsaugos ir darbo ministerijos 2021-09-29 raštu Nr. (3.2)-SD-1054 „Dėl planuojamų maksimalių valstybės biudžeto lėšų 2022 metais socialinės reabilitacijos paslaugų neįgaliesiems teikimo bendruomenėje projektams įgyvendinti“ pateikė informaciją, kad Lazdijų rajono savivaldybei 2022 metų socialinės reabilitacijos paslaugų neįgaliesiems teikimo bendruomenėje projektams įgyvendinti iš valstybės biudžeto lėšų planuojama skirti 33160 Eur. Įvertinus tai, kad socialinių paslaugų teikimas atskirtyje esantiems rajono gyventojams yra viena iš prioritetinių sričių šiuo sprendimo projektu siūloma prie jau atrinktų projektų įgyvendinimo prisidėti 30 procentų savivaldybės biudžeto lėšomis – tai sudaro 9948 Eur.

Lazdijų rajono savivaldybės administracijoje projektų paraiškų priėmimas vyko nuo 2021 m. spalio 6 d. iki 2021 m. lapkričio 5 d. Lazdijų rajono savivaldybės administracijos Socialinės reabilitacijos paslaugų neįgaliesiems teikimo bendruomenėje 2022 metų projektų finansavimo konkursui paraiškas pateikė:

1. Lietuvos sutrikusio intelekto žmonių globos bendrijos „Viltis“ Lazdijų padalinys;
2. Lazdijų rajono neįgaliųjų draugija;
3. Viešoji įstaiga LASS pietvakarių centras;
4. Veisiejų seniūnijos bendruomenės komitetas.

Projektus vertins Lazdijų rajono savivaldybės administracijos direktoriaus sudaryta Lazdijų rajono savivaldybės socialinės reabilitacijos paslaugų neįgaliesiems bendruomenėje 2022 m. projektų vertinimo ir atrankos komisija.

Pastarųjų 3 metų projektų įgyvendintojai, paslaugų gavėjai ir skirtos lėšos pateikiami Excel lentelėje.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus vyriausioji specialistė, veiklų koordinatorė Agnė Zablackienė.

Socialinės paramos ir sveikatos skyriaus

vyriausioji specialistė, veiklų koordinatorė Agnė Zablackienė